
[bookmark: TextBodyBegin]Europa-Parlamentet,
–	der henviser til anmodning om ophævelse af immuniteten for Alvise Pérez (Luis Pérez Fernandez), som er fremsendt af Spaniens højesteret ved skrivelse af 31. oktober 2025, i forbindelse med en straffesag, og hvorom der blev givet meddelelse på plenarmødet den 12. november 2025,
–	der henviser til, at Alvise Pérez anses for at have givet afkald på sin ret til at blive hørt, jf. forretningsordenens artikel 9, stk. 6,
–	der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
–	der henviser til de domme, som Den Europæiske Unions Domstol har afsagt den 21. oktober 2008, 19. marts 2010, 6. september 2011, 17. januar 2013 og 19. december 2019[footnoteRef:1], [1:  	Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI: EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23; Domstolens dom af 19. december 2019, Junqueras Vies, C-502/19, ECLI:EU:C:2019:1115.] 

–	der henviser til artikel 71, stk. 1 og 2, i den spanske forfatning,
–	der henviser til forretningsordenens artikel 5, stk. 2, artikel 6, stk. 1, og artikel 9,
–	der henviser til betænkning fra Retsudvalget (A10‑0129/2026),
[bookmark: _Hlk222405545]A.	der henviser til, at præsidenten for Spaniens højesteret ved skrivelse af 31. oktober 2025 fremsendte en anmodning om ophævelse af immuniteten for Alvise Pérez, medlem af Europa-Parlamentet valgt i Spanien, i forbindelse med påståede lovovertrædelser, der fandt sted i 2024;
B.	der henviser til, at det i anmodningen anføres, at Alvise Pérez mellem den 7. april 2024 og den 27. maj 2024 angiveligt opretholdt forbindelser med en rådgiver, der handlede på vegne af fysiske og juridiske personer, med henblik på at opnå økonomiske fordele gennem skatteoptimeringsordninger med det formål at skabe en "portefølje" for at rejse midler til finansiering af valgkampagnen for det politiske parti kaldet "Se Acabó La Fiesta" (Festen er forbi), som er stiftet af Alvise Pérez; der henviser til, at den rådgiver, der oprettede denne "portefølje", ifølge anmodningen angiveligt havde betalt Alvise Pérez et forskud på 100 000 EUR til dette politiske parti med henblik på valget til Europa-Parlamentet; der henviser til, at de påståede forhold kan udgøre lovovertrædelser i form af ulovlig finansiering af et politisk parti i henhold ti lartikel 304a, stk. 1, i den spanske straffelov og en valglovovertrædelse i henhold til artikel 149, stk. 1, i den spanske organiske lov nr. 5/1985 af 19. juni 1985 om det almindelige valgsystem; der henviser til, at undersøgelsesproceduren blev indledt ved kendelse af 20. september 2024;
C.	der henviser til, at Alvise Pérez blev valgt til Europa-Parlamentet ved valget i juni 2024, og således ikke var medlem af Europa-Parlamentet på tidspunktet for den påståede lovovertrædelse;
D.	der henviser til, at de påståede lovovertrædelser ikke udgør, og den efterfølgende anmodning om ophævelse af Alvise Pérez' immunitet ikke vedrører, en meningstilkendegivelse eller en stemmeafgivelse fra Alvise Pérez' side under udøvelsen af hans hverv som omhandlet i artikel 8 i protokol nr. 7 vedrørende Den Europæiske Unions privilegier og immuniteter;
E.	der henviser til, at Europa-Parlamentets medlemmer i henhold til artikel 9, stk. 1, litra a), i protokol nr. 7 vedrørende Den Europæiske Unions privilegier og immuniteter under Europa-Parlamentets mødeperioder på deres eget lands område nyder de immuniteter, der tilstås medlemmerne af deres lands lovgivende forsamling;
F.	der henviser til, at den spanske forfatnings artikel 71, stk. 1 og 2, har følgende ordlyd:
"1. 	Deputerede og senatorer kan ikke drages til ansvar for de ytringer, som de fremkommer med under udøvelsen af deres hverv.
2. 	Deputerede og senatorer nyder ligeledes immunitet under deres mandatperiode, og de kan kun tilbageholdes, hvis de pågribes på fersk gerning. De kan hverken sigtes eller retsforfølges uden forudgående tilladelse fra det respektive lovgivningskammer.";
[bookmark: _Hlk222405989]G.	der henviser til, at formålet med immuniteten i henhold til protokol nr. 7 vedrørende Den Europæiske Unions privilegier og immuniteter er at beskytte Parlamentet og dets medlemmer mod retsforfølgning i relation til aktiviteter, der udføres under udøvelsen af det parlamentariske hverv, og som ikke kan adskilles fra dette hverv;
H.	der henviser til, at parlamentarisk immunitet i henhold til forretningsordenens artikel 5, stk. 2, ikke er et medlems personlige privilegium, men derimod en garanti for Parlamentets uafhængighed som helhed og for dets medlemmers uafhængighed;
I.	der henviser til, at Parlamentet i den foreliggende sag ikke har fundet noget bevis på fumus persecutionis, dvs. det tyder ikke på, at hensigten bag retsforfølgningen er at skade Alvise Pérez' politiske virke som medlem af Europa-Parlamentet og derved Parlamentets uafhængighed;
J.	der henviser til, at Parlamentet ikke kan sidestilles med en domstol, og at medlemmet i forbindelse med en procedure om ophævelse af immunitet ikke kan betragtes som en anklaget[footnoteRef:2]; [2:  	Rettens dom af 30. april 2019, Briois mod Parlamentet, T-214/18, ECLI:EU:T:2019:266.] 

1.	vedtager at ophæve Alvise Pérez' immunitet;
2.	pålægger sin formand straks at sende denne afgørelse og det kompetente udvalgs betænkning til Kongeriget Spaniens kompetente myndighed og Alvise Pérez. 

